b'\n_START_ARTICLE_\nCarl Fredrik Forsman\n_START_PARAGRAPH_\nCarl Fredrik Forsman (13. lokakuuta 1820 Vaasa \xe2\x80\x93 5. tammikuuta 1900 Helsinki) oli suomalainen esittelij\xc3\xa4sihteeri, valtioneuvos ja valtiop\xc3\xa4iv\xc3\xa4mies._NEWLINE_Forsmanin vanhemmat olivat Vaasan hovioikeuden presidentti Johan William Forsman ja Elisabet Charlotta B\xc3\xb6cker.. H\xc3\xa4n p\xc3\xa4\xc3\xa4si ylioppilaaksi Helsingin yksityislyseosta 1838 ja suoritti Helsingin yliopistossa tuomarintutkinnon 1842. Forsman sai varatuomarin arvon 1845._NEWLINE_Forsman oli Viipurin hovioikeuden ylim\xc3\xa4\xc3\xa4r\xc3\xa4isen\xc3\xa4 kanslistina vuodesta 1842, Suomen senaatin oikeusosastolla ylim\xc3\xa4\xc3\xa4r\xc3\xa4isen\xc3\xa4 kopistina vuodesta 1843, kopistina vuodesta 1845, kanslistina vuodesta 1851, protokollasihteerin\xc3\xa4 vuodesta 1855 ja viimeksi esittelij\xc3\xa4sihteerin\xc3\xa4 1862-1875. H\xc3\xa4n sai valtioneuvoksen arvon 1875. Forsman osallistui edustajana s\xc3\xa4\xc3\xa4tyvaltiop\xc3\xa4iville vuosina 1882, 1885, 1888, 1891 ja 1894.'